**Քեթլին Չուկագյան** (դեկտեմբերի 28, 1988(1988-12-28), Quakertown, Բաքս շրջան, Փենսիլվանիա, ԱՄՆ), հայկական ծագմամբ ամերիկացի խառը ոճի մենամարտիկ, հանդես է գալիս UFC-ի հովանու ներքո։ 2020 թվականի նոյեմբերի 24-ի դրությամբ զբաղեցնում է կանանց թեթևագույն քաշային կարգի 2-րդ հորիզոնականը։ Նաև գտնվում է UFC-ի պաշտոնական վարկանիշի 10-րդ հորիզոնականում լավագույն կին մարտիկների շարքում՝ անկախ քաշային կարգից (անգլ.՝ pound-for-pound)։

Կենսագրություն
--------------

Քեթլին Չուկագյանը ծնվել է Ամերիկայի Միացյալ Նահանգների Փենսիլվանիա նահանգի Քուաքերթաուն քաղաքում։ Ավարտել է տեղի միջնակարգ դպրոցը։ Հայրական պապը ծնվել է Հայաստանում, սակայն վաղ տարիքում տեղափոխվել է Ֆիլադելֆիա։ Քեթլինը սկսել է զբաղվել կարատեով 4 տարեկան հասակում։ Ավագ դպրոցում նա զբաղվել է բռնցքամարտով, որից հետո համատեղել է բռնցքամարտը և քիքբոքսինգը։ 16 տարեկան հասակում Փենսիլվանիայում արժանացել է «Ոսկե ձեռնոցների» (Golden Gloves)։ Դա ԱՄՆ-ում սիրողական բոքսի հեղինակավոր մրցանակ է։ Այդ մրցանակից ավելին միայն ազգայինն է։ Արդեն քոլեջում հետաքրքրվել է բրազիլական ջիու-ջիթսուով։ Սկսել է մենամարտել որպես սիրահար, իսկ 2014 թվականին դարձել է պրոֆեսիոնալ։ Սիրողական ասպարեզում Քեթլինն անցկացրել է 7 մենամարտ և հաղթել բոլոր մենամարտերում։ Արդյունքում նա հաղթել է 3 տիտղոս 3 տարբեր կազմակերպություններում՝ NAAFS-ի կանանց մինիմալ քաշային կարգի չեմպիոն, Ascend Combat-ի կանանց թեթևագույն քաշային կարգի չեմպիոն և XCC-ի թեթևագույն քաշային կարգի չեմպիոն։

Նրա թիմակիցներն են UFC-ի այնպիսի հայտնի մարտիկներ, ինչպիսիք են Էդսոն Բարբոզան, Մարլոն Մորիասը, Սիջարա Յուբենսկը, թիմը ղեկավարում է Ֆրենկի Էդգարը։ Նա բիզնեսի կառավարման և մարքեթինգի բակալավրի աստիճան է ստացել Ֆերլի Դիկինսոնի համալսարանում։ Քեթլին Չուկագյանն ունի հայկական ծագում և իրեն համարում է հայուհի, մենամարտերից առաջ կշռվելու ժամանակ հաճախ բարձրացնում է հայկական դրոշ։ Ունի Բրազիլիայի ջիու-ջիթսուի շագանակագույն գոտի Բրազիլիայից մարտարվեստների ականավոր ընտանիքի անդամ Ռենզո Գրեյսիից։

Սպորտային գործունեություն
-------------------------

### Վաղ գործունեություն

Քեթլինի դեբյուտը խառը ոճի մենամարտերում կայացել է 2014 թվականի հունիսի 28-ին՝ CFFC 37 մրցաշարի շրջանակներում։ Նա հանդիպել է Ռեբեկա Հայնցմանի հետ և հաղթել մրցավարների միաձայն որոշմամբ։

Իր երկրորդ պրոֆեսիոնալ մենամարտը անցկացրել է World Series of Fighting 13 մրցաշարի շրջանակներում՝ ընդդեմ Մորաեսի, որը կայացել է 2014 թվականի սեպտեմբերի 13-ին։ Քեթլինը 44-ամյա Բրիդջետ Նարսայզին հաղթել է նոկաուտով վերջին ռաունդի 13-րդ վայրկյանին թեթևագույն քաշային կարգի շրջանակներում։

Նրա հաջորդ երկու մենամարտերը չեղյալ են համարվել՝ ընդդեմ Ալինա Ջոնսի Ring of Combat 49 մրցաշարի շրջանակներում, և ընդդեմ Նոհիմե Դենիսոնի CFFC 45 շրջանակներում։ 2015 թվականի մայիսի 9-ին նա երկու անգամ է մենամարտել։ Առաջին մենամարտում հաղթել է Լին Վեներգրենին մրցավարների միաձայն որոշմամբ, իսկ երկրորդ մենամարտում հաղթել է Մելինդա Ֆաբիանին առաջին ռաունդում, որը եզրափակիչ մենամարտ էր։

Նա վերադարձել է կազմակերպություն և մասնակցել իրադարձություններին, որտեղ իր նորամուտն է նշել CFFC-ում։ Այդտեղ անցկացրել է ևս երեք մենամարտ։ Արդյունքները առաջվա պես հաջող էին՝ երկու գոտի, երկու հաղթանակ մրցավարների միաձայն որոշմամբ և մեկ ծնկով նոկաուտ։

### Ultimate Fighting Championship

Քեթլին Չուկագյանի դեբյուտը UFC-ում կայացել է 2016 թվականի հուլիսին UFC Fight Night: McDonald vs. Lineker մրցաշարում՝ ընդդեմ Լորեն Մյորֆիի։ Նա հաղթել է մենամարտում մրցավարների միաձայն որոշմամբ։

Ավելի ուշ մենամարտել է Լիզ Կարշումի հետ UFC 205-ի շրջանակներում։ Սակայն պարտվել է մենամարտում մրցավարների առանձին որոշմամբ։

Դրանից հետո՝ 2018 թվականի հուլիսի 28-ին, մենամարտ է կայացել նրա և Ալեքսիս Դեվիսի միջև UFC on Fox 30 մրցաշարի շրջանակներում։ Նա հաղթել է մենամարտում մրցավարների միաձայն որոշմամբ։

2018 թվականի հունվարի 27-ին Քեթլինը մենամարտել է Մառա Ռոմերո Բորելոյի հետ UFC on Fox: Jacaré vs. Brunson 2 մրցաշարի շրջանակներում։ Նա հաղթել է մենամարտում մրցավարների միաձայն որոշմամբ։

Քեթլինի հաջորդ մենամարտը կայացել է 2018 թվականի դեկտեմբերի 8-ին UFC 231 մրցաշարի շրջանակներում։ Այդ մենամարտը դարձել է նրա երկրորդ պարտությունը իր ամբողջ գործունեության ընթացքում, նա պարտվել է մրցավարների առանձին որոշմամբ։

2019 թվականի հունիսի 8-ին մենամարտել է Ջոան Քալդերվուդի հետ UFC 238-ի շրջանակներում։ Նա հաղթել է մենամարտում մրցավարների միաձայն որոշմամբ։

Հաջորդ մենամարտը կայացել է 2019 թվականի նոյեմբերի 2-ին՝ UFC 244 մրցաշարի շրջանակներում՝ ընդդեմ Ջենիֆեր Մայայի։ Դա դարձել է Քեթլինի 6-րդ հաղթանակը։ Այդ մենամարտում նա հաղթել է մրցավարների միաձայն որոշմամբ։

2020 թվականի փետրվարի 8-ին UFC 247-ի շրջանակներում Քեթլին Չուկագյանը մենամարտել է Վալենտինա Շևչենկոյի դեմ կանանց թեթևագույն քաշային կարգի չեմպիոնական գոտու համար։ Սակայն 3-րդ ռաունդում նա պարտվել է տեխնիկական նոկաուտով։

2020 թվականի մայիսի 30-ին Քեթլինն իր մենամարտն է անցկացրել Անտոնինա Շևչենկոյի հետ, որին հաղթել է մրցավարների միաձայն որոշմամբ՝ ջախջախիչ հաշվով՝ 30-25։ Այդ մենամարտը Քեթլինի համար դարձել է 7-րդը UFC-ի հովանու ներքո, և 5-րդը կանանց թեթևագույն քաշային կարգում, այդ քանակի հաղթանակների շարքը Վալենտինա Շևչենկոյի և Ջիլիան Ռոբերտսոնի հետ հանդիսանում է կանանց թեթևագույն քաշային կարգի ռեկորդ։ Չհաշված դա՝ Քեթլինը ռեկորդ է սահմանել UFC - 7 մարտերի պատմության կանանց թեթևագույն քաշային կարգում։ Չուկագյանը նաև այս մարտում ևս մեկ ռեկորդ է սահմանել, այժմ նա ռեկորդակիր է կանանց թեթևագույն քաշի պատմության մեջ հարվածների քանակով։ Չուկագյանն այս մենամարտում մրցակցուհուն 647 հարված է հասցրել։

2020 թվականի հոկտեմբերի 17-ին Քեթլին Չուկագյանը տեխնիկական նոկաուտով պարտվել է Ջեսիկա Անդրադեի հետ մենամարտի առաջին ռաունդի վերջում՝ Ջեսիքայի հաջող հարվածից հետո Քեթլինի կորպուսին՝ UFC Fight Night: Ortega vs․ Korean Zombie մրցաշարի շրջանակներում։

2020 թվականի նոյեմբերի 21-ին Քեթլինը մրցավարների միաձայն որոշմամբ գերիշխող հաղթանակ է տարել իր դիվիզիոնի չորրորդ հորիզոնականի՝ Սինթիա Կալվիլոյի նկատմամբ UFC 255 մրցաշարի շրջանակներում։

Ֆիլմագրություն
--------------

Քեթլին Չուկագյանը նկարահանվել է ռեժիսոր Ռոբ Հոուկի «Մարտական հովիտ» ֆիլմում, որը թողարկվել է 2016 թվականի հուլիսի 22-ին։ Նա խաղացել մարտիկի դեր ավտոկանգառում։

Մրցանակներ և տիտղոսներ
----------------------

### Ընդհանուր մենամարտեր

* **Ultimate Fighting Championship**
	+ Կանանց թեթևագույն քաշային կարգի հաղթանակների քանակով ռեկորդսմեն (6 հաղթանակ)
	+ Կանանց թեթևագույն քաշային կարգի անցկացրած մենամարտերի քանակով ռեկորդսմեն (9 մենամարտ)
	+ Կանանց թեթևագույն քաշային կարգի մեկ մենամարտի ընթացքում ամենաշատ հասցրած հարվածների քանակի ռեկորդսմեն (647 հարված) ընդեմ Անտոնինա Շևչենկոյի
* **Cage Fury Fighting Championships**
	+ CFFC-ի կանանց թեթևագույն քաշային կարգի չեմպիոն (մեկ անգամ, գործող)
	+ CFFC-ի թեթև քաշային կարգի չեմպիոն (մեկ անգամ, գործող)
* **Xtream Caged Combat**
	+ XCC-ի թեթևագույն քաշային կարգի չեմպիոն (մեկ անգամ)
* **Ascend Combat**
	+ Ascend Combat-ի թեթևագույն քաշային կարգի չեմպիոն (մեկ անգամ)
* **North American Allied Fight Series**
	+ NAAFS-ի թեթևագույն քաշային կարգի չեմպիոն (մեկ անգամ)

### Բռնցքամարտ

* **Ոսկե ձեռնոցներ**
	+ 2004 «Ոսկե ձեռնոցներ» մրցանակի մրցանակակիր (Փենսիլվանիա)

Ծանոթագրություններ
------------------

1. ↑  Ultimate Fighting Championship. «Рейтинги | UFC». *ru.ufc.com* (ռուսերեն). Վերցված է 2020 թ․ նոյեմբերի 24-ին.
2. ↑  Katlyn Chookagian Cerminara
3. ↑  Արփի Բեգլարյան (2017 թ․ մարտի 4). «Քեթլին Չուկագյան. Մի օր անպայման այցելելու ենք Հայաստան». *Սպուտնիկ*.
4. ↑  «Top woman amateur martial arts fighter training in Kenilworth to go pro». Վերցված է 2017 թ․ մարտի 28-ին.
5. ↑  Robbins, Aaron (2014 թ․ սեպտեմբերի 27). «Katlyn Chookagian: Undefeated and On Her Way Up». Վերցված է 2017 թ․ մարտի 28-ին.
6. ↑  Sherdog.com. «Katlyn "Blonde Fighter" Chookagian». *Sherdog*. Վերցված է 2020 թ․ օգոստոսի 30-ին.
7. ↑  «Katlyn Chookagian on Twitter». Վերցված է 2017 թ․ ապրիլի 13-ին.
8. ↑  Writer, DAVID WEINBERG Staff. «Chookagian dominates Varela late in CFFC's first women's title fight». Վերցված է 2017 թ․ մարտի 28-ին.
9. ↑  Williams, Chris (2014 թ․ սեպտեմբերի 14). «A Night to Remember for Katlyn Chookagian». Վերցված է 2017 թ․ մարտի 28-ին.
10. ↑  «Lauren Murphy vs. Katlyn Chookagian added to UFC Fight Night 91 in Sioux Falls». *MMAjunkie* (անգլերեն). 2016 թ․ հուլիսի 2. Վերցված է 2018 թ․ դեկտեմբերի 20-ին.
11. ↑  «UFC Fight Night 91 results: Katlyn Chookagian outworks Lauren Murphy for decision win». *MMAjunkie* (անգլերեն). 2016 թ․ հուլիսի 14. Վերցված է 2018 թ․ դեկտեմբերի 20-ին.
12. ↑  «UFC 205 results: Liz Carmouche tops Katlyn Chookagian by split call in historic New York City opener». 2016 թ․ նոյեմբերի 13. Վերցված է 2017 թ․ մարտի 28-ին.
13. ↑  «UFC 205 results: Liz Carmouche tops Katlyn Chookagian by split call in historic New York City opener». *MMAjunkie* (անգլերեն). 2016 թ․ նոյեմբերի 13. Վերցված է 2018 թ․ դեկտեմբերի 19-ին.
14. ↑  Staff (2018 թ․ ապրիլի 27). «UFC on FOX 30 official for Calgary, eight fights added to lineup». *mmajunkie.com*. Վերցված է 2018 թ․ ապրիլի 27-ին.
15. ↑  «UFC on FOX 30 results: Katlyn Chookagian takes decision from Alexis Davis in standup battle». *MMAjunkie* (անգլերեն). 2018 թ․ հուլիսի 28. Վերցված է 2018 թ․ հուլիսի 29-ին.
16. ↑  «Katlyn Chookagian vs Mara Romero Borella - COMBAT LEGEND». *COMBAT LEGEND* (անգլերեն). 2018 թ․ հունվարի 24. Արխիվացված է օրիգինալից 2018 թ․ հունվարի 28-ին. Վերցված է 2018 թ․ հունվարի 28-ին.
17. ↑  «UFC on FOX 27 results: Katlyn Chookagian outworks Mara Romero Borella for decision». *MMAjunkie* (անգլերեն). 2018 թ․ հունվարի 28. Վերցված է 2018 թ․ հունվարի 28-ին.
18. ↑  «Katlyn Chookagian vs. Jessica Eye Expected at UFC 231 in Toronto | MMAnytt.com». *MMAnytt.com* (անգլերեն). 2018 թ․ հոկտեմբերի 12. Վերցված է 2018 թ․ հոկտեմբերի 17-ին.
19. ↑  «Jessica Eye Edges Out Katlyn Chookagian by Split Decision, Calls for Next Title Shot». *MMAWeekly.com* (անգլերեն). 2018 թ․ դեկտեմբերի 9. Վերցված է 2018 թ․ դեկտեմբերի 9-ին.
20. ↑  Damon Martin (2018 թ․ մարտի 11). «Katlyn Chookagian vs. Joanne Calderwood set for UFC 238». MMAWeekly.com. Վերցված է 2019 թ․ մարտի 11-ին.
21. ↑  «UFC 238 early prelims results: Chookagian, Xiaonan earn tough wins; Wineland scores KO». *MMA Junkie* (անգլերեն). 2019 թ․ հունիսի 9. Վերցված է 2019 թ․ հունիսի 9-ին.
22. ↑  Farah Hannoun (2019 թ․ օգոստոսի 14). «Katlyn Chookagian vs. Jennifer Maia added to UFC 244 in New York». *mmajunkie.com*. Վերցված է 2019 թ․ օգոստոսի 14-ին.
23. ↑  Максим Лесовой. «А. Шевченко проиграла Чукагян на турнире UFC on ESPN 9» (ռուսերեն). www.championat.com. Վերցված է 2020 թ․ մայիսի 31-ին.
24. ↑  Вячеслав Моренко (2020 թ․ հոկտեմբերի 18). «Джессика Андраде победила техническим нокаутом в 1-м раунде Кэтлин Чукагян на турнире UFC». *www.championat.com* (ռուսերեն). Վերցված է 2020 թ․ նոյեմբերի 22-ին.
25. ↑  Susie Celek, Miesha Tate, Erin O'Brien, Kari J. Kramer (2016 թ․ հուլիսի 22). «Fight Valley». *imdb.com* (անգլերեն). Վերցված է 2020 թ․ օգոստոսի 30-ին.`{{cite web}}`: CS1 սպաս․ բազմաթիվ անուններ: authors list (link)
26. 1 2  «UFC on ESPN 11 post-event facts: Curtis Blaydes' takedowns make history». *MMA Junkie* (անգլերեն). 2020 թ․ հունիսի 21. Վերցված է 2020 թ․ օգոստոսի 6-ին.

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քեթլին Չուկագյան» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Sherdog · Internet Movie Database |

 |

|  |  |
| --- | --- |
| **New championship** |  **CFFC-ի թեթևագույն քաշային կարգի 1-ին չեմպիոն** 2016 թվականի հունվարի 9 - մինչ օրս |
| **New championship** |  **CFFC-ի թեթև քաշային կարգի 1-ին չեմպիոն** 2016 թվականի մարտի 19 - մինչ օրս |